ঢাকা, ১৩ জুলাই (শীর্ষ নিউজ ডটকম): রাজধানীর তেজগাঁও এলাকা থেকে আলাল (২৭) নামের এক মাদক বিক্রেতাকে গ্রেফতার করেছে তেজগাঁও থানা পুলিশ। আজ বুধবার সন্ধ্যায় তাকে গ্রেফতার করা হয়।  তেজগাঁও থানার ওসি মাহবুবুর রহমান বলেন, আলাল তেজগাঁও এলাকার অন্যতম মাদক বিক্রেতা। তার বিরুদ্ধে তেজগাঁও থানায় ৪টি মামলা রয়েছে। এরমধ্যে ৩টি মামলায় সে ওয়ারেন্টভূক্ত ও অপর একটি মামলায় সাজাপ্রাপ্ত আসামি।  দীর্ঘদিন থেকে এলাকা ছেড়ে পালিয়ে বেড়াচ্ছিল। সম্প্রতি সে আবার এলাকায় ফিরে আসলে গোপন সংবাদের ভিত্তিতে অভিযান চালিয়ে পুলিশ তাকে  গ্রেফতার করে।  (শীর্ষ নিউজ ডটকম/এসকেডি/এম/এআইকে/২১.১০ঘ.)